| Vaikų Eurovizijos dainų konkursas 2020 |
| --- |
| Datos |
| Finalo data | 2020 m. lapkričio 29 d. |
| Programa |
| Vieta | TVP studija, Varšuva, Lenkija |
| Vedėjas(-ai) | Ida NowakowskaMałgorzata TomaszewskaRafał Brzozowski |
| Vykdantysis vadovas | Martin Österdahl |
| Programos transliuotojas | Lenkijos Televizija (TVP) |
| Dalyviai |
| Dalyvių skaičius | 12 |
| Debiutuojančios šalys | Vokietija Vokietija |
| Sugrįžtančios šalys | nėra |
| Pasitraukusios šalys | Airija Airija  Albanija Albanija  Armėnija Armėnija  Australija Australija  Italija Italija  Portugalija Portugalija  Šiaurės Makedonija Šiaurės Makedonija  Velsas Velsas |
| Balsai |
| Nugalėtojo daina | Prancūzija Prancūzija („J'imagine") |
| Vaikų Eurovizijos dainų konkursas |
| ◄2019  2021► |

**2020 m. vaikų Eurovizijos dainų konkursas** – 18-asis vaikų Eurovizijos dainų konkursas, kuris vyko lapkričio 29 dieną Lenkijos sostinėje Varšuvoje, Lenkijos televizijos (TVP) studijoje. Tai buvo pirmas kartas, kai konkursas vyko toje pačioje šalyje dvejus metus iš eilės.

Konkurse dalyvavo 12 šalių, tai - mažiausias dalyvių skaičius nuo ‎‎2013‎‎ m. konkurso (kai kurios šalys kaip pasitraukimo priežastį nurodė ‎‎COVID-19 pandemijos‎‎ situaciją ir kelionių apribojimus), o ‎‎Vokietija‎‎ dalyvavo pirmą kartą. ‎

Konkursą laimėjo Prancūzijos atstovė ‎‎Valentina‎‎ su daina ‎‎„J'imagine".‎‎ Tai buvo pirmoji Prancūzijos pergalė šiame konkurse.‎‎ ‎‎Kazachstanas‎‎ ir ‎‎Ispanija‎‎ antrus metus iš eilės užėmė atitinkamai antrą ir trečią vietas. Į pirmąjį penketuką pateko ‎‎Nyderlandai‎‎ ir ‎‎Baltarusija, o debiutuojanti šalis ‎‎Vokietija‎‎ finišavo paskutinė.

Vieta
-----

2020 m. kovą EBU (Europos transliuotojų sąjunga) paskelbė, kad konkursas antrą kart iš eilės vyks Lenkijoje. 2020 m. gegužės 16 d. buvo paskelbta, kad jaunieji atlikėjai varžysis ‎‎Varšuvoje,‎‎ TVP „penktojoje studijoje".

Formatas
--------

### Pasirodymai

Pirmą kartą konkurso istorijoje buvo naudojami įrašyti pasirodymai, prieš konkursą šalių pasirodymai buvo įrašomi transliuotojų studijose, naudojant panašų scenos išsidėstymą ir dizainą. Tiesa, Lenkijos Televizija pakvietė šalis atvykti ir įrašyti pasirodymą sostinėje Varšuvoje - šiuo kvietimo pasinaudojo trys šalys - Malta, Serbija ir Ukraina

### Vedėjai

‎‎‎Ida Nowakowska,‎‎ ‎‎Rafał Brzozowski‎‎ ir ‎‎Małgorzata Tomaszewska buvo konkurso vedėjai. Apie tai buvo paskelbta spalio 7 d. Rafał vėliau atstovavo Lenkijai ‎‎2021 m. Eurovizijos dainų konkurse. 

### Balsavimo tvarka

Rezultatus lėmė nacionalinės žiuri ir internetinė auditorija. Kiekviena šalis naudojo nacionalinę žiuri, sudarytą iš atstovaujamos šalies piliečių. Pirmasis internetinio balsavimo etapas prasidėjo 2021 m. lapkričio 27 d. Žiūrovai galėjo balsuoti oficialiame tinklalapyje, kuriame buvo parodyta visų šalių repeticijų ištraukos. Šis pirmasis balsavimo turas baigėsi lapkričio 29 d. vakaro. Antrasis internetinio balsavimo etapas įvyko renginio metu. Jis prasidėjo po paskutinio pasirodymo ir buvo atidarytas 15 minučių. Tarptautiniai žiūrovai turėjo balsuoti už tris patinkančias dainas (žiūrovai taip pat galėjo balsuoti už savo šalies dainą).

Taškų kiekis buvo nustatytas pagal gautų balsų procentą. Visuomenės nuomonė sudarė 50% galutinio rezultato, o kiti 50% - iš kiekvienos šalies nacionalinės žiūri.

Pirmą kartą konkurso istorijoje šalių komisijų balų paskelbėjai pirmiausia paskelbė savo 12 taškų, o tada atidavė savo taškus nuo 1 iki 10. Taip nuspręsta daryti dėl mažo dalyvaujančių šalių kiekio.

Dalyvaujančios šalys
--------------------

Konkurse dalyvavo 12 šalių. Informacija pie sugrįžiusias ir pasitraukusias šalis - straipsnio virųuje.

### Rezultatai ‎

| Nr. | Šalis | Kalba | Atlikėjas(-ai) | Daina | Vieta | Taškai | Pasirodymo įrašymo vieta |
| --- | --- | --- | --- | --- | --- | --- | --- |
| 01 | Vokietija Vokietija | vokiečių, anglų | Susan | „Stronger with You" | 12 | 66 | Hamburgas |
| 02 | Kazachstanas Kazachstanas | kazachų, prancūzų | Karakat Bashanova | „Forever" | 2 | 152 | Almata |
| 03 | Nyderlandai Nyderlandai | olandų, anglų | Unity | „Best Friends" | 4 | 132 | Alsmeris |
| 04 | Serbija Serbija | serbų | Petar Aničić | „Heartbeat" | 11 | 85 | Varšuva |
| 05 | Baltarusija Baltarusija | rusų, anglų | Arina Pehtereva | „Aliens" | 5 | 130 | Minskas |
| 06 | Lenkija Lenkija | lenkų, anglų | Ala Tracz | „I'll Be Standing" | 9 | 90 | Varšuva |
| 07 | Gruzija Gruzija | gruzinų, anglų, prancūzų | Sandra Gadelia | „You Are Not Alone" | 6 | 111 | Tbilisis |
| 08 | Malta Malta | anglų | Chanel Monseigneur | „Chasing Sunsets" | 8 | 100 | Varšuva |
| 09 | Rusija Rusija | rusų, anglų | Sofia Feskova | „My New Day" | 10 | 88 | Maskva |
| 10 | Ispanija Ispanija | ispanų, anglų | Soleá | „Palante" | 3 | 133 | Madridas |
| 11 | Ukraina Ukraina | ukrainiečių | Oleksandr Balabanov | „Vidkryvai (Open Up)" | 7 | 106 | Varšuva |
| 12 | Prancūzija Prancūzija | prancūzų | Valentina | „J'imagine" | 1 | 200 | Paryžius |
|

* Konkurse turėjo dalyvauti ir Armėnija, tačiau šalis pasitraukė dėl 2020 m. karinio Kalnų Karabacho konflikto.

Nuorodos
--------

|  |  |
| --- | --- |
|  | **Vikiteka: Vaikų Eurovizijos dainų konkursas 2020** – vaizdinė ir garsinė medžiaga  |

* Vaikų Eurovizijos oficiali svetainė

Šaltiniai
---------

1. ↑
2. ↑
3. ↑


|  |  |  |  |
| --- | --- | --- | --- |
| 

| Ž • A • RVaikų Eurovizijos dainų konkursas |
| --- |
|  |
| 
2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · *2018 · 2019 · 2020 ·* 2021 · *2022* |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RŠalys vaikų Eurovizijos dainų konkurse |
| --- |
|  |
| Aktyvios | 

Airija **·** 
Albanija **·** 
Armėnija **·** 
Azerbaidžanas **·** 
Bulgarija **·** 
Gruzija **·** 
Ispanija **·** 
Italija **·** 
Kazachstanas **·** 
Lenkija **·** 
Malta **·** 
Nyderlandai **·** 
Portugalija **·** 
Prancūzija **·** 
Rusija **·** 
Serbija **·** 
Šiaurės Makedonija **·** 
Ukraina **·** 
Vokietija
 |
|  |
| Pasitraukusios | 

Australija **·** 
Baltarusija **·** 
Belgija **·** 
Danija **·** 
Graikija **·** 
Izraelis **·** 
Jungtinė Karalystė **·** 
Juodkalnija **·** 
Kipras **·** 
Kroatija **·** 
Latvija **·** 
Lietuva **·** 
Moldova **·** 
Norvegija **·** 
Rumunija **·** 
San Marinas **·** 
Slovėnija **·** 
Švedija **·** 
Šveicarija **·** 
Velsas
 |
|  |
| Nebeegzistuojančios | 

Serbija ir Juodkalnija
 |

 |